Определение на Съда (шести състав) от 24 ноември 2022 г. — Novais/Португалия
(Дело C‑295/22 P)
„Обжалване — Член 181 от Процедурния правилник на Съда — Институционално право — Член 265 ДФЕС — Иск за установяване на неправомерно бездействие с ответник национален съд — Явна липса на компетентност на Общия съд на Европейския съюз — Явно неоснователна жалба до Съда“
1.      Обжалване — Основания — Явна недопустимост или неоснователност на твърденията за наличието на основания — Отхвърляне с мотивирано определение във всеки един момент, без провеждане на устна фаза на производството
(член 181 от Процедурния правилник на Съда)
(вж. т. 5)
2.      Иск за установяване на неправомерно бездействие — Физически или юридически лица — Бездействия, във връзка с които може да се предяви иск — Неприемане на определени решения от председателя на национален съд — Явна липса на компетентност на съда на Съюза — Недопустимост
(член 256 и член 265, трета алинея ДФЕС; член 51 от Статута на Съда)
(вж. т. 8—13)
3.      Обжалване — Основания — Непълнота на мотивите — Подразбиращи се мотиви на Общия съд — Допустимост — Условия
(член 256 ДФЕС)
(вж. т. 14 и 15)
Диспозитив
1)
Отхвърля жалбата като явно неоснователна.
2)
Г‑н Luís Miguel Novais понася направените от него съдебни разноски.